Aforascamp2016!  Κάλεσμα για το κάμπινγκ ενάντια στη στρατιωτική κατάληψη της Σαρδηνίας. 7-11 Σεπτεμβρίου, Bosco di Selene, Lanusei, Sardinia

H Σαρδηνία είναι η πιο στρατικοποιημένη περιοχή της Ευρώπης. Στο νησί υπάρχουν μεγάλες εκτάσεις που ανήκουν στο στρατό και στεγάζονται πολλές στρατιωτικές μονάδες και αρκετές εγκαταστάσεις που συνδέονται με πολεμική δραστηριότητα και την οικονομία . Έχει υπάρξει τοποθεσία πολεμικών ασκήσεων και παραγωγής και δοκιμής όπλων εδώ και δεκαετίες. Αυτή η δραστηριότητα έχει σοβαρές επιπτώσεις στις ζωές  των ανθρώπων, στα δικαιώματα τους πάνω σε θέματα γης, υγείας και περιβάλλοντος. H συνολική έκταση των στρατιωτικών περιοχών στη στεριά ξεπερνά τα 350 χιλιάδες στρέμματα , εάν συμπεριληφθούν  και οι θαλάσσιες εκτάσεις η συνολική έκταση είναι ακόμη μεγαλύτερη από την επιφάνεια ολόκληρου του νησιού. Κάποιες από τις στρατιωτικές μονάδες είναι σκοπευτήρια (Capo Frasca, Capo Teulada), μια τοποθεσία δοκιμής όπλων (Salto di  Quirra), ένα στρατιωτικό αεροδρόμιο (Decimomannu) , ένα εργοστάσιο που κατασκευάζει βόμβες (Domusnovas) και ούτω καθεξής.

O αγώνας ενάντια στη στρατιωτική κατάληψη της Σαρδηνίας ξεκίνησε από την στιγμή της έναρξης της κατάληψης . Ένα νέο κύμα κινητοποιήσεων ξεκίνησε το 2014 όταν μια μαζική διαμαρτυρία τελείωσε με την είσοδο εκατοντάδων ανθρώπων στη σκοπευτική περιοχή Capo Frasca, η οποία είναι τοποθετημένη στην κεντροδυτική πλευρά του νησιού .Αυτό το γεγονός έδωσε ζωή σε μια νέα φάση του αγώνα : πολλές τοπικές συνελεύσεις και επιτροπές δημιουργήθηκαν, αρκετές άμεσης δράσης διαμαρτυρίες κλήθηκαν, μεταξύ των οποίων και αυτή που κατάφερε να διακόψει το Trident juncture (μια σημαντική άσκηση του ΝΑΤΟ) στην Teluda , νοτιοδυτικά της Σαρδηνίας το Νοέμβριο του 2015.

Αυτά τα γεγονότα δείχνουν την αναγκαιότητα συνέχισης της δημιουργίας  μιας τοπικής αποκεντρωμένης  και οριζόντιας δομής που στόχο έχει να εντείνει την κινητοποίηση.  Τρεις γενικές συνελεύσεις οργανώθηκαν (στο Bauladu και το Oristano , στην κεντροδυτική Σαρδηνία, τον Ιούνιο του 2016 και Lanusei στην κεντροανατολική Σαρδηνία ) μετά από ένα μεγάλο κύκλο παρουσιάσεων και συζητήσεων σε όλο το νησί. Οι συνελεύσεις κατέληξαν στην ανάγκη ανάλυσης μιας σειράς θεμάτων ,ώστε να βελτιωθεί και να κοινοποιηθεί η γνώση σχετικά με την στρατιωτική κατάληψη και πιθανούς τρόπους αντιμετώπισής της, και να οργανώσουν μαζί τα  επόμενα βήματα αυτού του αγώνα. Αυτές οι συναντήσεις ήταν επίσης μια ευκαιρία για κοινωνικοποίηση και ανταλλαγή διαφορετικών εμπειριών , ιδεών και πρακτικών προερχόμενες από τα διαφορετικά μέρη και το διαφορετικό υπόβαθρο των συμμετεχόντων. Το κάμπινγκ θα είναι το επόμενο βήμα στην σύσφιξη των σχέσεων ανάμεσα στις διαφορετικές ομάδες που λειτουργούν πάνω στο θέμα , για να διαμορφώσουν μια κοινή γνώση και να μοιραστούν απόψεις πάνω σε διαφορετικά θέματα και να οργανώσουν ένα νέο κύμα κινητοποιήσεων,  ξεκινώντας από το επόμενο φθινόπωρο και άμεση δράση ενάντια στο στρατιωτικό σύμπλεγμα  που υπάρχει στη Σαρδηνία.

Τα 6  κύρια ζητήματα που θα συζητηθούν κατά τη διάρκεια του κάμπινγκ , είναι:

1) Η εναντίωση στην στρατιωτική προπαγάνδα στα σχολεία

2)Οικονομία , εργασία , υγεία, περιβάλλον: το κοινωνικό αποτέλεσμα λόγω της στρατιωτικής κατάληψης

3) η ιστορία του κινήματος ενάντια στη στρατιωτική κατάληψη στη Σαρδηνία και τα διεθνή σενάρια

4)συμφωνίες μεταξύ Πανεπιστημίων της Σαρδηνίας και του στρατιωτικού μηχανισμού

5)RWM, το εργοστάσιο παραγωγής βομβών

6)Επικοινωνία και προπαγάνδα : δημιουργώντας ένα κοινό όραμα για το κίνημα

Κατά τη διάρκεια του κάμπινγκ θα υπάρξουν επίσης στιγμές για κοινωνικοποίηση, όπως εκδρομές, προβολές ταινιών, συναυλίες, Dj sets, μοίρασμα των εργασιών για την οργάνωση και διεξαγωγή του κάμπινγκ κλπ. Αυτό, μαζί με τον αμοιβαίο σεβασμό και τη συνεργασία, αποτελεί μια εξίσου σημαντική πλευρά στο να χτίσουμε έναν κοινό αγώνα.